  Туспуктэм: vk.com (Александр Бречалов) Наталия Сильвестрова Удмуртиысь куать ӵектос «Росмолодёжь.Гранты» вожвылъяськонын вормиз. Соосты быдэстыны егитъёс оглом куинь миллион манет басьтозы. Со сярысь улосвыл тӧро Александр Бречалов «ВКонтакте» мерлко вотэсысь бамаз ивортӥз. Ижкарын «Удмуртия. Пластик. Расцвет» мастерской ужаны кутскоз. Мылкыд карисьёс асьсэды вторичной сыръёез переработать карись сямен эскерыны быгатозы, пластик бервылъёсты переработать карон ужлэн люкетъёсыз, инкуазез сӧрытэк улыны луонлыкъёс сярысь тодозы. Крезьгуро инстурментъёсын тунсыкъяськисьёс «Арган Куара» ӵектосэ пыриськыны быгатозы. 14-35 аресъем егитъёс вить толэзь ӵоже арганэн шудыны дышетскозы. Соос понна онлайн но офлайн занятиос, мастер-классъёс радъялозы. Дэбесын «Мы помним! Мы гордимся!» ожгар-патриот клуб кылдоз. Отын ожгар ужрадэ пыриськемъёсын пумиськонъёс ортчылозы, буре ваён ужрадъёс, смотр-вожвылъяськонъёс радъяськозы. Утэм коньдонэн пиналъёслы форма но кулэ тӥрлык басьтозы. Тегъёс: егитъёс ӵектос грантъёс вожвылъяськон Удмуртия  